Ittra ta’ emenda nru 2 għall-abbozz preliminari tal-baġit 2008 - Rendikont ġenerali tad-dħul - Rendikont tad-dħul u l-infiq għal kull taqsima - Taqsima III – Il-Kummissjoni /* SEK/2007/1454 finali */





[pic] | KUMMISSJONI TAL-KOMUNITAJIET EWROPEJ | Brussel 26.10.2007 SEG(2007) 1454 finali ITTRA TA’ EMENDA Nru 2 GĦALL-ABBOZZ PRELIMINARI TAL-BAĠIT 2008 RENDIKONT ĠENERALI TAD-DĦUL RENDIKONT TAD-DĦUL U L-INFIQ GĦAL KULL TAQSIMA Taqsima III – Il-Kummissjoni (preżentata mill-Kummissjoni) ITTRA TA’ EMENDA Nru 2 GĦALL-ABBOZZ PRELIMINARI TAL-BAĠIT 2008 RENDIKONT ĠENERALI TAD-DĦUL RENDIKONT TAD-DĦUL U L-INFIQ GĦAL KULL TAQSIMA Taqsima III – Il-Kummissjoni Wara li kkunsidrat: - it-Trattat li jistabbilixxi l-Komunità Ewropea, u b’mod partikolari l-Artikolu 272 tiegħu, - it-Trattat li jistabbilixxi l-Komunità Ewropea ta’ l-Enerġija Atomika, u b’mod partikolari l-Artikolu 177 tiegħu, - ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[1], kif emendat bir-Regolament tal-Kunsill (KE, Euratom) Nru 1995/2006[2], u b’mod partikolari l-Artikolu 34 tiegħu, Il-Kummissjoni Ewropea hawnhekk tippreżenta lill-awtorità tal-baġit l-ittra ta’ emenda Nru 2 għall-abbozz preliminari tal-baġit 2008 għar-raġunijiet stipulati fil-memorandum ta’ spjegazzjoni. WERREJ 1. Introduzzjoni 4 2. Il-preżervazzjoni u l-immaniġġjar tar-riżorsi naturali 5 2.1. Tabella sommarja 5 2.2. In-nefqa agrikola (nefqa relatata mas-suq u l-ħlasijiet diretti) 5 2.2.1. Stampa ġenerali 5 2.2.2. Ir-rata tal-kambju euro-dollaru 5 2.2.3. Kummenti dettaljati 6 2.3. Ftehim internazzjonali dwar is-sajd 10 2.4. Tibdiliet fin-nomenklatura u rimarki dwar il-baġit 11 TABELLA SOMMARJA SKOND L-INTESTATURI TAL-QAFAS FINANZJARJU 12 IR-RENDIKONT ĠENERALI TAD-DĦUL IR-RENDIKONT TAD-DĦUL U L-INFIQ GĦAL KULL TAQSIMA Ir-rendikont ġenerali tad-dħul u l-infiq għal kull taqsima qed jingħata separatament permezz tas-sistema SEI-BUD. Verżjoni bl-Ingliż tar-rendikont ġenerali tad-dħul u tar-rendikont tad-dħul u l-infiq għal kull taqsima skond is-sezzjoni hija mehmuża għall-informazzjoni bħala anness tal-baġit. 1. INTRODUZZJONI Il-Ftehim Interistituzzjonali dwar id-dixxiplina tal-baġit u l-immaniġġjar finanzjarju sod (Anness II, ittra B)[3] jipprovdi li, "jekk tqis li hu neċessarju, il-Kummissjoni tista’ tippreżenta liż-żewġ fergħat ta’ l-awtorità tal-baġit ittra ta’ emenda ad hoc biex taġġorna ċ-ċifri li huma ta’ bażi għall-estimi tan-nefqa fl-agrikoltura fl-abbozz preliminari tal-baġit (PDB) u/jew biex tikkoreġi, fuq il-bażi ta’ l-iktar informazzjoni riċenti disponibbli dwar il-ftehimiet dwar is-sajd li jkunu fis-seħħ fl-1 ta’ Jannar tas-sena finanzjarja kkonċernata, l-ammonti u t-tqassim tagħhom bejn l-approprjazzjonijiet inseriti fil-partiti operattivi għall-ftehimiet internazzjonali dwar is-sajd u dawk inseriti fir-riżerva." Din l-ittra ta’ emenda għandha tintbagħat lill-awtorità tal-baġit sa l-aħħar ta’ Ottubru. Il-Kummissjoni tippreżenta hawnhekk din l-ittra ta’ emenda ad hoc (AL Nru 2/2008) għall-abbozz preliminari tal-baġit 2008 li fiha aġġornament bir-reqqa linja linja dwar il-ħtiġijiet stmati għan-nefqa agrikola. Barra li tbiddel il-fatturi tas-suq, l-AL tinkorpora wkoll deċiżjonijiet leġiżlattivi addottati fis-settur agrikolu minn meta l-PDB kien imfassal, estimi riveduti tal-ħtiġijiet għal ħlasijiet diretti, kif ukoll kull proposta, li hi mistennija li jkollha effett fuq is-sena li ġejja tal-baġit. L-Al tiġbor fiha wkoll aġġornament dwar il-ftehimiet internazzjonali dwar is-sajd. L-AL hi bbażata, bl-istess mod kif inhu l-PDB, fuq il-ħtiġijiet tal-Komunità ġenerali. Fir-rigward tal-miżuri tax-xogħol, l-ebda analiżi ta’ l-approprjazzjonijiet bejn l-Istati Membri m’hi disponibbli. Barra dan, wieħed irid jenfasizza illi dawn l-approprjazzjonijiet iridu jitqiesu bħala tbassir u mhux bħala għan tan-nefqa. In-nefqa attwali tiddependi, b’mod partikolari, fuq il-kundizzjonijiet attwali tas-suq, ir-rata attwali tal-kambju bejn l-euro u d-dollaru, u fuq ir-ritmu tal-ħlasijiet mill-Istati Membri. Billi din hija nefqa obbligatorja, hu kemm hu l-ammont li Stat Membru hu obbligat li jħallas skond ir-regolamenti – fil-limiti stabbiliti mill-qafas finanzjarju – dan ikun irrimborżat kollu kemm hu. Ir-rata tal-kambju li ntużat bejn l-euro u d-dollaru, skond ir-Regolament tal-Kunsill Nru 1290/2005 dwar il-finanzjament tal-Politika Agrikola Komuni, hija bbażata fuq ir-rata medja osservata bejn l-1 ta’ Lulju u t-30 ta’ Settembru 2007. Din tiġi għal 1.37 (EUR 1=USD 1.37) b’riżultat ta’ żieda fil-ħtiġijiet ta’ madwar EUR 17-il miljun meta mqabbla mal-PDB. Għal raġunijiet ta’ ċarezza u trasparenza, xi kummenti tal-baġit kienu aġġornati. Huwa stmat li l-approprjazzjonijiet totali għall-Intestatura 2 huma EUR 55 305.5 miljun, li jħallu marġini ta’ EUR 3 494.5 miljuni f’approprjazzjonijiet ta’ impenn taħt il-limitu korrispondenti tal-Qafas Finanzjarju. L-approprjazzjonijiet għan- nefqa agrikola (inkluża n-nefqa veterinarja u tal-ħut iffinanzjata taħt l-FEAGA) jammontaw għal EUR 41,166.5 miljun, tnaqqis ta’ EUR 1,332.5 miljun meta mqabbla mal-PDB 2008. Il-bidla fil- Ftehimiet internazzjonali dwar is-sajd għandha x’taqsam ma’ ħlasijiet ta’ kumpens għal qabdiet żejda relatati mal-Ftehimiet ta’ Sħubija dwar is-Sajd ma’ Greenland u l-Guinea-Conakry. B’mod ġenerali, il-bidliet proposti mhumiex ibiddlu l-ammont totali previst għall- ftehimiet dwar is-sajd. 2. IL-PREżERVAZZJONI U L-IMMANIġġJAR TAR-RIżORSI NATURALI 2.1. Tabella sommarja PDB 2008 | AL 2/2008 | Differenza | EUR miljuni | (a) | (b) | (c)=(b)-(a) | CA | PA | CA | PA | CA | PA | Approprjazzjonijiet Totali Intestatura 2 | 56,275.8 | 54,770.5 | 55,305.5 | 53,439.2 | -970.3 | -1,331.3 | Qafas Finanzjarju | 58,800 | 58,800 | - | marġini | 2,524.2 | 3,494.5 | 970.3 | Li minnhom | Nefqa agrikola (nefqa u ħlasijiet diretti relatati mas-suq)[4] | 42,499.0 | 42,447.1 | 41,166.5 | 41,115.6 | -1,332.5 | -1,331.5 | Żvilupp Rurali | 12,570.7 | 11,382.9 | 12,932.7 | 11,382.9 | 362.0 | - | Ftehimiet internazzjonali dwar is-sajd | 193.2 | 195.2 | 193.2 | 195.2 | 0 | 0 | li minnhom: -"Linja operattiva" | 154.4 | 156.4 | 155.1 | 157.1 | 0.7 | 0.7 | - "Riżerva" | 38.8 | 38.8 | 38.1 | 38.1 | -0.7 | -0.7 | 2.2. In-nefqa agrikola (nefqa relatat mas-suq u l-ħlasijiet diretti) 2.2.1. Stampa ġenerali L-għan ta’ l-AL Nru 2/2008 hu li tiżgura li l-baġit agrikolu jkun ibbażat fuq data ekonomika u fuq il-qafas leġiżlattiv l-iktar aġġornati. Sax-xahar ta’ Settembru, il-Kummissjoni għandha għad-dispożizzjoni tagħha l-ewwel indikazzjoni dwar il-livell ta’ produzzjoni (ħsad) għall-2007, li hi l-bażi għal kull estimi li wieħed jista’ jorbot fuqhom għall-ħtiġijiet tal-baġit għall-2008. Bħalma ġara fil-passat, il-Kummissjoni rrevediet bir-reqqa linja linja l-estimi kollha tagħha dwar in-nefqa fl-agrikoltura. Barra li tikkunsidra l-fatturi tas-suq, din l-AL tinkorpora fiha kull deċiżjoni leġiżlattiva adottata fis-settur agrikolu minn meta il-PDB kien imfassal, kif ukoll il-proposti. L-approprjazzjonijiet totali għan-Nefqa Agrikola (EAGF)[5] huma ta' EUR 41,166.5 miljun, anqas milli previst fil-PDB 2008 (- EUR 1,332.5 miljun). Dan l-iffrankar jirriżulta minn reviżjoni 'l isfel għall-ħtiġijiet ta' intervent fis- swieq agrikoli (kapitolu 05 02 – EUR 659 miljun) minħabba previżjonijiet aktar ottimisti rigward is-sitwazzjoni fis-swieq agrikoli, minn trasferiment ta' EUR 362 miljun minn għajnuniet diretti għall-Iżvilupp Rurali minħabba l-modulazzjoni volontarja mitluba mir-Renju Unit u finalment reviżjoni 'l fuq tad-dħul assenjat li jirriżulta mis- superlevy tal-ħalib (+ EUR 64 miljun) u minn dħul supplimentari trasferit mill-2007 (+ EUR 248 miljun). 2.2.2. Ir-rata tal-kambju euro-dollaru F’konformità ma’ l-Artikolu 21 tar-Regolament tal-Kunsill Nru 1290/2005 dwar il-finanzjament tal-Politika Agrikola Komuni, ir-rata euro-dollaru użata għall-ittra ta’ emenda hi r-rata medja tul il-perjodu l-iktar riċenti ta’ tlett xhur. Fil-każ ta’ din l-ittra ta’ emenda, dan ifisser il-perjodu bejn l-1 ta’ Lulju u t-30 ta’ Settembru 2007. Ir-rata tal-kambju medja rrekordjata hi EUR 1 = USD 1.37 li hi ogħla mir-rata użata għall-abbozz preliminari tal-baġit (EUR = USD 1.31). Din il-bidla fir-rata għandha l-effett li żżid il-ħtiġijiet b’madwar EUR 17-il miljun (EUR 6 miljuni għal miżuri tas-suq għaċ-ċereali, EUR 11-il miljun għal rifużjonijiet għaz-zokkor). 2.2.3. Kummenti dettaljati 05 02 Interventi fis-swieq agrikoli (approprjazzjonijiet -971 miljun) approprjazzjonijiet fl-abbozz preliminari tal-baġit: EUR 5,003 miljuni approprjazzjonijiet wara l-ittra ta’ emenda: EUR 4,032 miljun Prospetti favorevoli għall-biċċa l-kbira tas-swieq agrikoli jispjegaw it- tnaqqis fl- approprjazzjonijiet (- EUR 971 miljun), b'mod partikolari għaċ-ċereali (- EUR 288 miljun), rifużjonjiet għall-prodotti li mhumiex fl-Anness I (- EUR 48 miljun), prodotti tal-ħalib (- EUR 239 miljun). Għandu jiġi nnutat ukoll tnaqqis fl-approprjazzjonijiet għall-frott u l-ħaxix (- EUR 597 miljun), li tirrifletti ħtiġijiet reveduti 'l isfel għal ħlasijiet għal fondi operattivi għal organizzazzjonijiet tal-produtturi u għal għajnuna tal-produzzjoni għal prodotti proċessati tat-tadam (- EUR 161 miljun) u tnaqqis ieħor ta' EUR 467 miljun li jirriżultaw mill-allokazzjoni ta' dan l-ammont ta' dħul assenjat għal dan l-artikolu. F’kuntrast ma’ dan, hemm żidiet f’numru ta’ setturi . Għaz-zokkor, l-approprjazzjonijiet tal-baġit qed jiżdiedu minn EUR 441 miljun għal EUR 576 (+ 135 miljun). B’mod partikolari rifużjonijiet ta’ l-esportazzjoni jassorbu iktar flus minn kif inhu maħsub fil-PDB 2008 għaliex it-tbassir tal-prezzijiet fis-suq dinji kien rivedut ’l isfel u r-rata tal-kambju bejn l-euro u d-dollaru tbiddlet. Is-settur ta’ l-inbid qed jassorbi EUR 35 miljun iktar f’approprjazzjonijiet l-iktar minħabba spostament tan-nefqa għall-baġit 2008 li inizjalment kienet maħsuba għall-2007 wara reviżjoni ta’ l-iskedi tal-ħlasijiet mill-Istati Membri, partikolarment dwar miżuri relatati mad-distillazzjoni u l-abbandun permanenti fir-rigward ta’ inħawi tad-dwieli. Barra dan, l-approprjazzjonijiet għall-programmi ta’ l-ikel kienu riveduti ’l fuq (+EUR 6 miljuni), miżuri ta’ promozzjoni (+EUR 7 miljuni), POSEI (+ EUR 7 miljuni), ċanga u vitella (+ EUR 4 miljuni) kif ukoll għall-bajd u t-tjur (+ EUR 9 miljuni). Il-kummenti li ġejjin jispjegaw id-differenzi ewlenin bejn l-approprjazzjonijiet tal-PDB u dawk ta’ l-AL għal xi setturi. 05 02 01 – Ċereali (approprjazzjonijiet – EUR 288 miljun) approprjazzjonijiet fl-abbozz preliminari tal-baġit: EUR 279 miljun approprjazzjonijiet wara l-ittra ta’ emenda: EUR - 9 miljuni It-tnaqqis qawwi fl-approprjazzjonijiet baġitarji għaċ-ċereali tirriżulta minn kontinwazzjoni ta' żviluppi mingħajr preċedent fis-suq li bdew fl-2007 u ġew rinfurzati sa mill-bidu tas-sena tal-kummerċ 2007/2008. L-aktar importanti huwa t-tnaqqis għall- ħażna ta' l-interventi taċ-ċereal i (- EUR 213 miljun). Fis-sena tal-kummerċ 2007/2008, il-konsum dinji huwa mistenni li jkun akbar mill-produzzjoni u dan iwassal għal livell anqas ta' ħażniet fid-dinja u għal prezzijiet rekord għaċ-ċereali. Fl-UE, minħabba kundizzjonijiet partikolari ta’ klima u kontra l-previżjonijiet preċedenti, il-produzzjoni taċ-ċereali ta’ l-UE għas-sena 2007/2008 hi riveduta ’l isfel b’25 miljun tunnellata. M’hemm imbassar l-ebda xiri ta’ intervent ta’ ċereali filwaqt li dak li jibqa’ mill-provvisti ta’ intervent ta’ qamħ u qamħirrun għandu jinbiegħ fis-suq intern bi prezzijiet għolja. Flimkien ma’ livell inqas ta’ stokk fil-bidu tal-kampanja 2007/2008, dan għandu jirriżulta fi tnaqqis għal żero tal-provvisti ta’ intervent. Bejgħ ’il barra mill-intervent bi prezzijiet ogħla sew minn dak tax-xiri jwassal saħansitra għal qligħ ta’ EUR 88 miljun mill-ħażniet ta’ intervent taċ-ċereali. Is-sitwazzjoni partikolari tas-suq tirriżulta wkoll f’approprjazzjonijiet imnaqqsa għar- rifużjoni għall-esportazzjoni taċ-ċereali (- EUR 45 miljun). Ebda rifużjoni mhi mistennija li titħallas għal ċereali bażiċi tul il-kampanja 2007/2008, u għal prodotti proċessati hemm biss imbassra rifużjonijiet limitati għall-esportazzjoni ta’ EUR 10 miljuni u ta’ EUR 7 miljuni għal-lamtu tal-patata. Kif imsemmi diġà, it-tisħiħ ta’ l-Euro jassorbi EUR 6 miljuni fis-settur taċ-ċereali. It-tabella t’hawn taħt turi s-sitwazzjoni preżenti dwar ċereali ta’ intervent meta mqabbla ma’ dik tal-PDB.. PDB (miljun t) | AL (miljun t) | Provvisti fil-bidu Xiri Bejgħ Provvisti fl-aħħar Provvisti medji | 4.3 3.5 2.4 5.4 5.9 | 1.3 0 1.3 0 0.2 | Fuq il-bażi l-iktar riċenti ta’ data li ħarġet dwar il-baġit 2007 , ir-rifużjonijiet tal-produzzjoni għal-lamtu huma mistennija li jonqsu b’EUR 30 miljun meta mqabbla mal-PDB 2008. 05 02 05 – Zokkor (approprjazzjonijiet + EUR 135 miljun) approprjazzjonijiet fl-abbozz preliminari tal-baġit: EUR 441 miljun approprjazzjonijiet wara l-ittra ta’ emenda: EUR 576 miljun L-approprjazzjonijiet għas-settur taz-zokkor jiżdiedu minn EUR 441 miljun fil-PDB għal EUR 576 miljun fl-AL. Din iż-żieda netta hi dovuta għal numru ta’ kundizzjonijiet relatati mas-suq f’sitwazzjoni fejn l-iżbilanċ fis-settur taz-zokkor hu konfermat. Iż-żieda fir -rifużjonijiet għall-esportazzjoni (+ EUR 279 miljun) hi dovuta għal waqgħa fil-prezzijiet dinjija taz-zokkor u għal rata ta’ kambju ogħla bejn l-euro u d-dollaru. Barra dan, id-dewmien fil-ħlasijiet għar-rifużjoni tal-kampanja 2006/2007 żdied, meta mqabbel mal-PDB, bil-parti tar-rifużjoni ta’ dik il-kampanja tgħaddi għall-baġit 2008. Il-ħżin taz-zokkor (- EUR 144 miljun). L-ipoteżi wara l-PDB ma kienet ipprevediet l-ebda ċaqliq fil-provvisti u l-ebda livell ta’ tunnellaġġ ta’ zokkor abjad fl-1 ta’ Ottubru 2007. Statistika kurrenti turi li l-provvisti fil-bidu tal-perjodu huma ta’ 638.1 elf tunnellata u l-ipoteżi hi li l-parti l-kbira ta’ dan iz-zokkor abjad tinbiegħ matul il-kampanja. Dan il-bejgħ se jiġġenera dħul li jispjega l-approprjazzjoni negattiva proposta. 05 02 08 – Frott u ħxejjex (approprjazzjonijiet - EUR 597 miljun) approprjazzjonijiet fl-abbozz preliminari tal-baġit: EUR 1,325 miljun approprjazzjonijiet wara l-ittra ta’ emenda: EUR 728 miljun It-tbassir fil-ħtiġijiet għall-frott u l-ħxejjex jonqos b’EUR 130 miljun meta mqabbel mal-PDB. Iżda dan it-tnaqqis hu msaħħaħ b’EUR 467 miljun li hu ffinanzjat minn dħul assenjat, li jwassal għal tnaqqis totali ta’ EUR 597 miljun fl-AL Nru 2/2008. Ir-raġuni prinċipali għal dan it-tnaqqis fil-ħtiġijiet hu xi ffrankar relatat mal-linja 05 02 08 03, Fondi operattivi għall-organizzazzjonijiet tal-produtturi , fejn l-aħħar informazzjoni mill-Istati Membri ġġiegħel tnaqqis fil-ħtiġijiet ta’ EUR 123 miljun. L-approprjazzjonijiet għal-linja 05 02 08 06, Għajnuna għal produzzjoni ta’ prodotti tat-tadam ipproċessat , juru wkoll tnaqqis dovut għal nuqqas fil-kwantitajiet previżti għall-ipproċessar (minn 10.3 miljun tunnellata fil-PDB għal 9 miljun tunnellata fl-AL). Dan l-iffrankar hu parzjalment ibbilanċjat b’xi żidiet fl-approprjazzjonijiet, b’mod partikolari, minħabba ħlasijiet tard, li mhumiex previżti fil-PDB, għal-linji 05 02 08 01 Rifużjonijiet għall-esportazzjoni tal-frott u l-ħxejjex u 05 02 08 02 Kumpens għal revoki u xiri għall-ħażna . 05 02 09 – Prodotti tas-settur ta’ l-inbid (approprjazzjonijiet + EUR 35 miljun) approprjazzjonijiet fl-abbozz preliminari tal-baġit: EUR 1,377 miljun approprjazzjonijiet wara l-ittra ta’ emenda: EUR 1,412 miljun Meta mqabbla mal-PDB 2008, il-valutazzjoni ta’ l-approprjazzjonijiet aġġornati hija ogħla għad-distillazzjoni ta’ l-inbid (+ EUR 14-il miljun) u għall-miżuri relatati ma’ l-abbandun permanenti fir-rigward ta’ inħawi tad-dwieli (+ EUR 30 miljun). L-approprjazzjonijiet addizzjonali għad-distillazzjoni huma prinċipalment dovuti għad-distillazzjoni volontarja ta’ l-inbid f’alkoħol potabbli li għaliha xi Stati Membri kienu talbu li jtawlu l-perjodu li matulu jkunu jistgħu jagħmluha minħabba limiti fil-kapaċitajiet tad-distillazzjoni. L-effett ta’ dan hu li parti min-nefqa li fil-bidu kienet maħsuba għall-baġit 2007 issa se tkun ifffinanzjata mill-baġit 2008. Dwar l-abbandun permanenti, ċifri aġġornati mill-Istati Membri juru li fl-2008 se jitħallas persentaġġ ikbar milli kien maħsub fil-bidu fil-PDB. Min-naħa l-oħra, rifużjonijiet għall-esportazzjoni u miżuri relatati mal-ħżin ta’ l-alkoħol huma mistennija li jkunu jiswew inqas milli kien mistenni fil-bidu (Rifużjonijiet għall-esportazzjoni: - EUR 8 miljuni; Ħżin ta’ l-alkoħol: - EUR 1 miljun). 05 02 11 04 – POSEI (esklużi għajnuniet diretti u ĦUT 11 02 03) (approprjazzjonijiet + EUR 7 miljuni) approprjazzjonijiet fl-abbozz preliminari tal-baġit: EUR 213-il miljun approprjazzjonijiet wara l-ittra ta’ emenda EUR 220 miljun Iż-żieda f’din il-linja tal-baġit (+ EUR 7 miljuni) hi dovuta għal żieda fl-approprjazzjonijiet għal arranġamenti speċifiċi ta’ provvista għall-Gżejjer Kanarji, riveduti skond l-aħħar data dwar l-eżekuzzjoni tal-baġit għall-2007. Din il-linja tal-baġit jeħtieġ li tintwera f’relazzjoni mal-linja tal-baġit 05 03 02 50, fejn iktar irfinar tad-distinzjoni bejn nefqa relatata mas-suq u għajnuniet diretti wassal biex EUR 4 miljuni jgħaddu mill-għajnuniet diretti (05 03 02 50) għan-nefqa relatata mas-suq (linja tal-baġit 05 02 11 04). 05 02 12 – Ħalib u prodotti tal-ħalib (approprjazzjonijiet – EUR 239 miljun) approprjazzjonijiet fl-abbozz preliminari tal-baġit: EUR 406 miljun approprjazzjonijiet wara l-ittra ta’ emenda: EUR 167 miljun Tbassir aġġornat tas-suq dwar is-settur tal-prodotti tal-ħalib għadu jikkonferma l-analiżi tal-PDB 2008 li juru prospetti tajba tas-suq għall-prodotti tal-ħalib. Partikolarment, il-prezzijiet għolja ta’ kważi l-prodotti kollha tal-ħalib, kemm internament u kemm fis-suq dinji ippermettew li l-livell ta’ rifużjonijiet għall-esportazzjoni jinżel għal żero (- EUR 249 miljun). Min-naħa l-oħra, in-nefqa għal miżuri relatati ma’ ħżin ta’ intervent ta’ xaħam tal-butir (+ EUR 7 miljuni) u ta’ ħalib għall-iskejjel (+EUR 3 miljuni) hi mistennija li tkun xi daqsxejn ogħla. Dwar il-ħalib għall-iskejjel, il-Kunsill iddeċieda li jarmonizza r-rata ta’ l-għajnuna u jiftaħ l-applikabilità tagħha għal firxa usa’ ta’ prodotti. 05 02 13 – Ċanga u vitella (approprjazzjonijiet + EUR 4 miljuni) approprjazzjonijiet fl-abbozz preliminari tal-baġit: EUR 57 miljun approprjazzjonijiet wara l-ittra ta’ emenda: EUR 61 miljun Is-sitwazzjoni tas-suq fis-settur taċ-ċanga u l-vitella fl-UE qed tibqa’ tkun ikkaratterizzata b’domanda sostnuta u prezzijiet tajba, li kompliet naqqset l-approprjazzjonijiet għar-rifużjonijiet għall-esportazzjoni (- EUR 7 miljuni). Min-naħa l-oħra, nefqa addizzjonali (+EUR 11-il miljun) meta mqabbla mal-PDB 2008 kienet identifikata għall-parti tal-baġit li tiffinanzja miżuri eċċezzjonali ta’ appoġġ (miżuri ta’ l-‘Iskema ta’ Aktar minn Tletin Xahar’ u l-‘Iskema għat-Tneħħija ta’ Baqar Xjuħ’ relatati mal-BSE) fuq il-bażi ta’ l-iktar ġabra riċenti ta’ ċifri. 05 02 15 – Majjal, bajd u tjur, apikoltura u prodotti oħra ta’ l-annimali (approprjazzjonijiet + EUR 9 miljuni) approprjazzjonijiet fl-abbozz preliminari tal-baġit: EUR 140 miljun approprjazzjonijiet wara l-ittra ta’ emenda: EUR 149 miljun L-AL tipproponi nefqa addizzjonali għal rifużjonijiet għall-esportazzjoni tal-bajd (+EUR 1 miljun) u tjur (+EUR 8 miljuni) meta mqabbla mal-PDB 2008, u tirrifletti l-iktar sitwazzjoni aġġornata fejn jidħol il-livell ta’ rifużjoni. 05 03 Għajnuniet Diretti (approprjazzjonijiet -381 miljun) approprjazzjonijiet fl-abbozz preliminari tal-baġit: EUR 37,213 miljun approprjazzjonijiet wara l-ittra ta’ emenda: EUR 36,832 miljun L-approprjazzjonijiet għal dan il-Kapitolu huma riveduti ’l isfel b’EUR 381 miljun. Madankollu il-ħtiġijiet imbassra jibqgħu bejn wieħed u ieħor mal-livell tal-PDB. Ir-reviżjoni ’l isfel hi prinċipalment dovuta għall-modulazzjoni volontarja (EUR 362 miljun) trasferita lill-Iżvilupp Rurali li min-naħa tiegħu jżid l-approprjazzjoni marbuta mal-partita 05 04 05 01 bl-istess ammont. 05 03 01 – Għajnuniet diretti mifrudin (approprjazzjonijiet – EUR 376 miljun) approprjazzjonijiet fl-abbozz preliminari tal-baġit: EUR 30,870 miljun approprjazzjonijiet wara l-ittra ta’ emenda: EUR 30,494 miljun Għall-Iskema ta’ Pagament Uniku (SPS), tibqa’ tinżamm is-suppożizzjoni magħmula fil-PDB 2008 li l-Istati Membri jwettqu l-baġit sa 99% tal-limiti. Għalhekk, sar trasferiment wieħed biss għal-linja tal-baġit 05 03 02 51 (ara r-rimarki POSEI) u (wara modulazzjoni) EUR 358.6 miljuni kienu mnaqqsa minħabba l-modulazzjoni volontarja applikata mir-Renju Unit. Għall-Iskema ta’ Pagament Uniku ta’ Żona (SAPS), il-kopertura finanzjarja annwali tnaqqset[6] (- EUR 7 miljuni) b’ammonti għall-ħlas taz-zokkor (li hemm riferenza għalih fl-Artikolu 143ba tar-Regolament (KE) Nru 1782/2003) għar-Rumanija u għar-Repubblika Ċeka. Dawk l-ammonti ġew trasferiti għal-linja tal-baġit 05 03 01 03. Dan jirriżulta fi ħtiġijiet riveduti ta’ EUR 31 964 miljun meta l-kontribut mistenni mid-dħul assenjat għal din il-linja hu inkluż (EUR 1 470 miljun), l-approprjazzjonijiet għal dan il-artikolu jsiru EUR 30 494 miljun. 05 03 02 – Għajnuniet oħra diretti (approprjazzjonijiet – EUR 5 miljuni) approprjazzjonijiet preliminari ta’ l-abbozz tal-baġit: EUR 5,780 miljun approprjazzjonijiet wara l-ittra ta’ emenda: EUR 5,775 miljun L-approprjazzjonijiet mitluba juru xi ffrankar (- EUR 5 miljuni) li huwa riżultat ta’ żidiet u ffrankar marġinali. B’mod partikolari hu previst iffrankar għal-linja 05 03 02 40 Għajnuna reġjonali għall-Qoton (- EUR 6 miljuni) u għal-linja 05 03 02 25 Primjum għal uċuħ ta’ raba’ bi proteini (- EUR 5 miljuni). POSEI – Programmi ta’ Appoġġ tal-Komunità – linja tal-baġit 05 03 02 50 – ara r-rimarki 05 02 11 04 L-approprjazzjonijiet għal- linja tal-baġit 05 03 02 51 – POSEI - Għajnuniet oħra diretti u sistemi preċedenti huma miżjuda b'EUR 19-il miljun wara d-deċiżjoni tal-Portugall li teskludi mill-SPS lill-ħlasijiet tal-prodotti tal-ħalib fl-Azores. Għaldaqstant, din mhix żieda vera iżda trasferiment mill-Iskema ta' Pagament Uniku għal 'Għajnuniet oħra diretti taħt Posei' (05 03 02 51). 05 04 05 – Żvilupp rurali (approprjazzjonijiet + EUR 362 miljun) approprjazzjonijiet fl-abbozz preliminari tal-baġit: EUR 12,565 miljun approprjazzjonijiet wara l-ittra ta’ emenda: EUR 12,927 miljun Iż-żieda fl-approprjazzjonijiet għall-impenji (+ EUR 362 miljun) hi riżultat tal-modulazzjoni libera tar-Renju Unit skond ir-Regolament tal-Kunsill (KE) Nru 378/2007. 2.3. Ftehim internazzjonali dwar is-sajd Il-Kummissjoni tipproponi li temenda il-PDB 2008 kif ġej: L-Artikolu tal-baġit 11 03 01 – Ftehimiet internazzjonali dwar is-sajd: EUR 155.1 miljun f’approprjazzjonijiet ta’ impenn u EUR 157.1 miljun f’approprjazzjonijiet ta’ ħlasijiet għal ftehimiet fis-seħħ sa l-1 ta’ Jannar 2008 (+ EUR 0.7 miljun meta mqabbel rispettivament ma’ EUR 154.4 miljuni għal dawk ta’ impenn u EUR 156.4 miljuni għal dawk ta’ ħlasijiet fil-PDB 2008). Il-partita tal-baġit 40 02 41 02 – Approprjazzjonijiet differenzjati (nefqa obbligatorja) fil-kapitolu 40 02 – Riżervi għal interventi finanzjarji: EUR 38.1 miljun f’approprjazzjonijiet ta’ impenn u oħrajn ta’ ħlasijiet għall-Ftehimiet Internazzjonali dwar is-sajd (- EUR 0.7 miljun meta mqabbla ma’ EUR 38.8 miljuni fil-PDB 2008). L-impatt finanzjarju totali ta’ din it-tranżazzjoni huwa żero. Il-bidla għandha x’taqsam ma’ ħlasijiet ta’ kumpens għal qabdiet addizzjonali li kienu riveduti ’l fuq għall-Ftehim ma’ Greenland (+ EUR 1.5 miljuni) u ’l isfel għall-Ftehim mal-Guinea-Conakry (- EUR 0.8 miljuni). 2.4. Tibdiliet fin-nomenklatura u rimarki dwar il-baġit Nfiq | Linja | Azzjoni | Approprjazzjonijiet AL 2/2008 | Impenji | Ħlasijiet | 05 02 16 Fond ta’ Ristrutturar għaz-Zokkor | Maqsuma fi: | 05 02 16 01 Fond ta’ Ristrutturar għaz-zokkor | p.m. | p.m. | 05 02 16 02 Approvazzjoni rigward il-Fond ta’ Ristrutturar għaz-Zokkor | p.m. | p.m. | Dħul | 6 8 0 3 Approvazzjoni rigward il-fond temporanju ta’ ristrutturar – Dħul assenjat | Linja ġdida | p.m. | Ma’ dawn il-bidliet fin-nomenklatura, ir-rimarki li ġejjin dwar il-baġit huma ġodda u/jew ġew aġġornati: Il-Kapitolu 05 02 – Interventi fis-swieq agrikoli (ċifri għal dħul assenjat) Il-Kapitolu 05 03 – Għajnuniet diretti (ċifri għal dħul assenjat) Il-Partita 05 02 16 01 – Il-Fond ta’ Ristrutturar għaz-Zokkor (partita ġdida) Il-Partita 05 02 16 02 – Approvazzjoni rigward il-Fond ta’ Ristrutturar għaz-Zokkor (partita ġdida) Il-Partita 05 03 02 51 – POSEI – Għajnuniet oħra diretti u sistemi preċedenti Il-Partita 05 04 05 01 – Programmi ta’ żvilupp rurali L-Artikolu 11 03 01 – Ftehimiet internazzjonali dwar is-sajd (tabella biss) Il-Partita 6 7 0 1 – Approvazzjoni tal-kontijiet EAGF – Dħul assenjat (ċifri għal dħul assenjat) Il-Partita 6 7 0 2 – Irregolaritajiet ta’ l-EAGF – Dħul assenjat (ċifri għal dħul assenjat) Il-Partita 6 7 0 3 – Superlevy mill-produtturi tal-ħalib – Dħul assenjat (ċifri għal dħul assenjat) Il-Partita 6 8 0 1 – Ammonti temporanji għar-ristrutturar – Dħul assenjat (ċifri għal dħul assenjat) Il-Partita 6 8 0 2 – Irregolaritajiet dwar il-fond temporanju għar-ristrutturar – Dħul assenjat (ċifri għal dħul assenjat) Il-Partita 6 8 0 3 – Approvazzjoni rigward il-fond temporanju għar-ristrutturar – Dħul assenjat (partita ġdida) TABELLA SOMMARJA SKOND L-INTESTATURA TAL-QAFAS FINANZJARJU Qafas finanzjarju Intestatura/taqsima | Il-Qafas Finanzjarju 2008 | PDB 2008+AL 1/2008 | AL 2/2008 | PDB 2008 + AL 1+2/2008 | |CA |PA |CA |PA |CA |PA |CA |PA | | 1. TKABBIR SOSTENIBBLI [7] | | | | | | | | | |1a. Kompetittività għat-tkabbir u l-impjiegi |9 847 000 000 | |10 270 429 000 |9 538 679 600 | | |10 270 429 000 |9 538 679 600 | |1b. Koeżjoni għall-iżvilupp u l-impjiegi |46 889 000 000 | |46 877 941 445 |40 622 714 507 | | |46 877 941 445 |40 622 714 507 | | Total |56 736 000 000 | |57 148 370 445 |50 161 394 107 | | |57 148 370 445 |50 161 394 107 | | Marġini | | |87 629 555 | | | |87 629 555 | | | 2. PREŻERVAZZJONI U MMANIĠĠJAR TAR-RIŻORSI NATURALI | | | | | | | | | |Li minnhom nefqa relatata mas-suq u ħlasijiet diretti |46 217 000 000 | |42 498 990 000 |42 447 050 500 |-1 332 500 000 |-1 331 450 000 |41 166 490 000 |41 115 600 500 | | Total |58 800 000 000 | |56 275 831 496 |54 770 478 053 |-970 350 000 |-1 331 300 000 |55 305 481 496 |53 439 178 053 | | Marġini | | |2 524 168 504 | | | |3 494 518 504 | | | 3. ĊITTADINANZA, LIBERTÀ SIGURTÀ U ĠUSTIZZJA | | | | | | | | | |3a. Libertà, Sigurtà u Ġustizzja |747 000 000 | |691 034 000 |496 446 000 | | |691 034 000 |496 446 000 | |3b. Ċittadinanza |615 000 000 | |598 493 000 |694 383 006 | | |598 493 000 |694 383 006 | | Total |1 362 000 000 | |1 289 527 000 |1 190 829 006 | | |1 289 527 000 |1 190 829 006 | | Marġini | | |72 473 000 | | | |72 473 000 | | | 4. L-UE BĦALA SIEĦEB GLOBALI[8] |7 002 000 000 | | 7 173 414 000 |8 061 743 400 | | |7 173 414 000 |8 061 743 400 | | Marġini | | | 67 804 000 | | | | 67 804 000 | | | 5. AMMINISTRAZZJONI[9] |7 380 000 000 | |7 286 417 754 |7 286 977 754 | | |7 286 417 754 |7 286 977 754 | | Marġini | | | 170 582 246 | | | | 170 582 246 | | | 6. KUMPENS |207 000 000 | |206 636 292 |206 636 292 | | |206 636 292 |206 636 292 | | Marġini | | |363 708 | | | |363 708 | | | TOTAL |131 487 000 000 |129 481 000 000 |129 380 196 987 |121 678 058 612 | -970 350 000 |-1 331 300 000 | 128 409 846 987 |120 346 758 612 | | Marġini | | |2 923 021 013 |8 119 159 388 | | |3 893 371 013 |9 450 459 388 | | [1] ĠU L 248, 16.9.2002, p. 1. [2] ĠU L 390, 30.12.2006, p. 1. [3] ĠU C 139, 14.6.2006, p.1 [4] In-nefqa tal-Fond Agrikolu Ewropew ta' Garanzija (EAGF) inklużi EUR 30 miljun taħt it-titolu 11 Sajd u Affarijiet Marittimi u EUR 274 miljun taħt it-titolu 17 Saħħa u Ħarsien tal-Konsumatur. [5] In-nefqa tal-Fond Agrikolu Ewropew ta' Garanzija (EAGF). [6] Annessi IV u V tar-Regolament tal-Kummissjoni (KE) 552/2007 tat-22 ta’ Mejju 2007 [7] Il-marġini għall-Intestatura 1 (taqsima 1 a) ma jqisx l-approprjazzjonijiet relatati mal-Fond Ewropew għall-Aġġustament tal-Globalizzazzjoni (EUR 500 miljun). [8] Il-marġini ta’ l-2008 għall-Intestatura 5 ma jqisx l-approprjazzjonijiet relatati mar-Riżerva għal Għajnuna ta’ Emerġenza (EUR 239.2miljuni). [9] Biex ikun ikkalkulat il-marġini taħt l-ogħla livell għall-Intestatura 5, qed titqies in-nota f’qiegħ il-paġna (1) tal-qafas finanzjarju 2007-2013 għal ammont ta’ EUR 77 miljun għall-kontribuzzjonijiet ta’ l-istaff lill-iskema tal-pensjoni.